Държавен вестник, бр. 59, 2015 г., стр. 98

СТР.  98	
Д Ъ Р Ж А В Е Н  В Е С Т Н И К 	
БРОЙ  59
(2) На пунктовете за приемане/предаване 
на природен газ със съседни оператори от 
ЕС процедурата за разпределение на количе­
ствата се извършва на база на договореното 
в Споразумение за междусистемно свързване, 
сключено между двата оператора, в съот­
ветствие с изискванията на Регламент (ЕС) 
2015/703 на Комисията от 30 април 2015 г. 
за установяване на Мрежов кодекс относно 
правила за оперативната съвместимост и 
обмена на данни. 
(3) На пунктове за приемане/предаване 
на природен газ, на които няма сключено 
Споразумение за междусистемно свързване по 
ал. 2, разпределението може да се извършва 
на базата на протокол за разпределение на из­
мерените количества по ползватели, съставен 
от горния оператор, съответно от доставящото 
предприятие. При липса на такъв протокол 
разпределението се извършва съгласно про­
цедурите, посочени в чл. 22.
Чл. 22. (1) В пунктовете на предаване на газа 
разпределеното количество на ползвателите 
може да е по-голямо или по-малко от заяве­
ното в резултат от потреблението на газ от 
клиентите, с които ползвателите имат договор 
за доставка и от процедурата за разпределение 
на природен газ за този пункт. В договорите 
за доставка между ползвателите на мрежата 
и клиентите се договорят условията, по които 
клиентът прави заявки към своя доставчик 
и съответните неустойки при отклонение на 
заявките от реално потребените количества.
(2) Разпределението на количествата на 
пункт за приемане/предаване на природен газ 
се извършва по една от следните процедури 
по приоритет, както следва:
1. съгласно протокол между всички полз­
ватели на пункта; или 
2. съгласно протоколите на всеки един 
ползвател на пункта с присъединения клиент 
за доставени количества природен газ в слу­
чаите, когато на този пункт има само един 
присъединен клиент;
3. с балансиращ(и) ползвател(и); 
4. пропорционално на заявките.
(3) Операторът на газопреносна мрежа 
извършва предварително разпределение за 
предходния газов ден съгласно процедурите 
по ал. 2 до 9,00 ч. на текущия газов ден.
(4) Ползвателите на пункта представят 
протокола/протоколите по чл. 21, ал. 3 и по 
чл. 22, ал. 2, т. 1 или 2 не по-късно от 12,00 ч. 
на текущия работен ден за разпределението 
на количествата от предходния ден. Сумар­
ното количество по протоколите трябва да е 
равно на показанието на уреда за търговско 
измерване. 
(5) Ако протоколите по ал. 4 не бъдат 
представени в необходимия срок или не от­
говарят на изискванията, операторът на газо­
преносната мрежа извършва разпределението 
пропорционално на заявките.
(6) Всеки ползвател на мрежата за даден 
пункт на предаване на природен газ може да 
заяви статут на балансиращ ползвател.
(7) При повече от един балансиращ ползва­
тел на един пункт на предаване на природен 
газ се прилага пропорционално разпределение 
между тях на количествата над заявените 
от другите ползватели, освен ако не бъде 
представено споразумение между тях. В този 
случай за останалите ползватели се разпределя 
количество, равно на заявеното.
(8) В случай че на даден пункт се извършва 
разпределение съгласно ал. 2, т. 1 и вследствие 
на появата на нови ползватели, напускането на 
съществуващи или по друга причина се стигне 
до отпадането или прекратяването на общото 
споразумение между всички ползватели, опе­
раторът автоматично прилага разпределение 
пропорционално на заявките. В този случай 
един или повече ползватели имат правото да 
заявят статут на балансиращ ползвател. 
Г л а в а  п е т а
ФАКТУРИРАНЕ И ПЛАЩАНЕ. ГАРАН­
ТИРАНЕ НА СДЕЛКИТЕ
Раздел I
Общи положения
Чл. 23. Всички сделки за балансиране на 
пазара на природен газ се отчитат в 8 ч. на 
деня, следващ отчетния, и могат да се фак­
турират на дневна, седмична или месечна 
база, като стойността се определя на база 
на закупения и продадения природен газ за 
балансиране. 
Чл. 24. За всеки ползвател на мрежата 
балансьорът извършва сетълмент на сделките 
с природен газ за балансиране за период от 
време, определен в договорите за покупка и 
продажба на природен газ за балансиране. 
Чл. 25. Балансьорът е длъжен да предоставя 
на ползвателите на мрежата информация за 
всеки период на сетълмент чрез изготвяне на 
съответните извлечения.
Раздел ІІ
Фактуриране
Чл. 26. (1) Фактури по сделките за природен 
газ за балансиране се издават от балансьора 
и от ползвателите на газопреносната мрежа 
за количеството природен газ за балансиране, 
което са продали за съответния отчетен период.
(2) Извлеченията за сетълмент са нераз­
делна част от издаваните фактури.
Чл. 27. Условията за плащане са съгласно 
Правилата за балансиране на пазара на при­
роден газ и договорите за покупка и продажба 
на природен газ за балансиране.